OKRESNÁ PROKURATÚRA KOŠICE II 
Mojmírova 5, 040 46 Košice 1

Číslo: 1 Pv 624/15/8803	Košice II  18.01.2016
EEČ: 2-64-76-2016

U Z N E S E N I E

Trestná vec:	obv. XXXXX 
Trestný čin:	Prečin Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátor Okresnej prokuratúry Košice II

Podľa § 220 odsek 1 Trestného poriadku schvaľujem zmier uzavretý medzi:
obvineným: 
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX
väzba: nie
a
poškodenou:  
1.	XXXXX 
sídlo: XXXXX, XXXXX XXXXX, Slovensko
Obsahom zmieru je:
1 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného    
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX
väzba: nie
ktorý je trestne stíhaný pre trestný čin:
- Prečin Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

realizované policajtom Obv.odd. PZ Košice - Západ pod spisovou značkou XXXXX

na tom skutkovom základe, že: 
v Košiciach  v obchodnom dome Kaufland  na ul. Popradská č. 92 dňa 30.10.2015  v čase o 20:15 hod. odcudzil  1 ks čokolády zn. Milka 100g  v hodnote 1,49 EUR,  čím spoločnosti Kaufland Slovenská republika v.o.s., XXXXX  spôsobil škodu v celkovej výške 1,49  EUR , pričom v blokovom konaní mu bola dňa 18.08.2015 uložená pokuta vo výške 30 EUR za  priestupok proti majetku podľa § 50 ods. 1 zák. č. 372/1990 Zb.  o priestupkoch v znení neskorších priestupkoch . 
 
Odôvodnenie:
Uznesením policajného orgánu Okresného riaditeľstva PZ, Obvodného oddelenia Košice – Západ  podľa § 199 ods. 1 Tr. por.  sp. zn. ORP-3599/ZA-KE-2015 zo dňa 31.10.2015 bolo začaté trestné stíhanie a zároveň vznesené obvinenie XXXXX za prečin krádeže podľa § 212 ods. 2 písm. f) Tr. zák., na tom skutkovom základe, ako je to uvedené vo výrokovej časti citovaného uznesenia tohto uznesenia.

	Preskúmaním príslušného spisového materiálu som zistil, že v predmetnej trestnej veci sa koná o trestnom čine, na ktorý zákon stanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

Obvinený a  poškodený uzavreli dňa 14.12.2015 dohodu o zmieri, z ktorej je zrejmé, že obvinený svoje protiprávne konanie oľutoval a ubezpečil ho , že v budúcnosti sa podobného skutku vyvaruje. 

Obvinený slobodne, vážne, zrozumiteľne a určito vyhlásil, že spáchal skutok, za ktorý je trestne stíhaný.

Dňa 14.12.2015 obvinený zložil na depozitný účet Krajskej prokuratúry v Košiciach č. ú. XXXXX pre účely zmieru peňažnú sumu vo výške 30,- €, z ktorej 50% je určených Vysokošpecializovanému odbornému ústavu geriatrickému sv. XXXXX n.o., č.ú. XXXXX a 50% na peňažnú pomoc poškodeným trestnými činmi podľa osobitného zákona. Táto suma je primeraná závažnosti spáchaného trestného činu.

	Obvinený a  poškodený s týmto spôsobom vybavenia veci vyslovili súhlas.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinenej a na jej osobné a majetkové pomery som dospel k záveru, že takýto spôsob rozhodnutia je dostačujúci.

S poukazom na uvedené skutočnosti bolo rozhodnuté tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu nie je prípustná sťažnosť. 

JUDr. Andrej Šaro 
prokurátor